                     ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.05 ÷ 31.05.2013 г.
      През  месец май  2013 г. експертите на РИОСВ – Монтана са извършили 64 проверки на 56 обекта. Дадени са три предписания. Издадено е едно наказателно постановление на стойност 15 000 лева. Наложени са две санкции по чл. 69 от ЗООС на стойност 10 058,94 лв. Постъпилите суми от наложени санкции  са 19 128,27 лв.

     Най-важните акценти в извършената месечна контролна дейност на риОсв – Монтана: 

· Проверки на пунктове за изкупуване на охлюви;

· Проверки на площадки за ТДОЧЦМ по писмо на ОД на МВР – Монтана;

· Проверки по сигнали.

        По - важни акценти от контролната дейност:

        Компонент „Води”

 Извършени са проверки и  пробонабиране на водни проби от отпадъчни води с РЛ – Монтана, съгласно утвърдения годишен план за мониторинг  на обект „Гипс” АД, с. Кошава – добив и производство на печен гипс и гипсови смеси и на обект Канализационна система  - гр. Видин

        Компонент „Въздух, шум”
 През отчетния период са извършени проверки на: „Даяна – 7” ООД, гр. София – бензиностанция в гр. Вършец, във връзка с изискванията на Наредба № 16/1999 г. за ограничаване емисиите на ЛОС при съхранение, превоз и разтоварване на бензини. При проверката не са констатирани нарушения; „Р+Т сервиз” ООД, гр. Вършец – ремонт и експлоатация на хладилна техника, във връзка с изискванията на Регламент 842/2006 г. за флуорирани парникови газове. При проверката се констатира, че служителите на фирмата притежават сертификат за работа с флуорирани парникови газове. Представеният годишен отчет за 2012 г. от дружеството е коректен и кореспондира с водената отчетност на обекта. Води се отчетност за количествата флуорирани или озоноразрушаващи газове. 
         През месец май са извършени проверки и измерване на еквивалентното ниво на шум на: „ЗАИ” АД, гр. Берковица – завод за абразивни инструменти и СД „Сираков и сие”, с. Бързия, общ. Берковица – дървопреработване.

        Управление на отпадъците и опазване на почвите
         През месец май са извършени проверки по изпълнение на  предписания за почистване на площи замърсени с битови отпадъци в следните общини: Брегово,  Ново село,  Лом,  Димово,  Ружинци,  Бойчиновци, Вършец и Белоградчик.  При проверките е установено, че площите са почистени, предписанията са изпълнени и РИОСВ – Монтана е уведомена писмено в посочения срок.
         Експертите от направление на отпадъците и опазване на почвите са извършили 13 броя проверки на площадки  за ОЧЦМ, ИУМПС, НУБА,  иуеео във връзка с писмо на ОД на МВР – Монтана, съгласно изискванията на закона за управление на отпадъците. Проверяваните фирми притежават разрешение за дейности с отпадъци и осъществяват дейност на площадки, отговарящи на изискванията на ЗУО.  Видовете отпадъци, приети и съхранявани разделно на площадките, съответстват с кодовете на отпадъци, разрешени за третиране в разрешителните.
         През отчетния период са извършени проверки на закрити нерегламентирани сметища в селата - Плешивец, мест. „Церака” - нерегламентираното сметище с площ от 1 дка е закрито; Дражинци, местн.„Под селото” - нерегламентираното сметище с площ от 5 дка е закрито; с. Тополовец, местн. „Долен върбак” -  нерегламентираното сметище с площ от 1 дка е закрито. Терените са обработени и запръстени и с поставени указателни табели, забраняващи изхвърлянето на отапдъци. Дейностите по закриването са извършени от лица по програми за временна заетост, средствата по закриване са осигурени от община ружинци. Населените места са с организирано сметосъбиране и сметоизвозване, с осигурени съдове за събиране на отпадъците. 

През месец май е извършена проверка на ФЦЦ „Конструксион” – клон България – производствена площадка в района на „Безмитна зона” гр. Видин, по изпълнение на предписание за разделяне на натрупаните отпадъци по вид, предаването им на лица, притежаващи документ по чл. 35 от ЗУО и обособяване на площадки за разделно предварително съхраняване на отпадъците. Предписанието е изпълнено.
       Превантивна дейност 
       През месец май 2013 г. са издадени  3 броя решения за преценяване на необходимостта от ОВОС, 4 решения за преценяване на необходимостта от ЕО.   Издадени са 49 писма, че инвестиционните предложения не попадат в обхвата на приложение 1 и 2 от ЗООС. За 9 броя инвестиционни предложения на възложителите е указано, че предвидената дейност подлежи на преценяване на необходимостта от ОВОС. 

       Биоразнообразие и защитени територии
       През месец май 2013 г. от направление „Биоразнообразие, защитени територии и зони” са обработени 8 броя горскостопански програми и 10 броя становища по ИП, за които са издадени писма по чл. 2, ал. 2 от Наредбата по ОС за начина на процедиране. Издадено е едно решение по оценка на съвместимостта.
         През отчетния период е извършена проверка на терен в местността „Пъстрина”, землището на с. Охрид, общ. Бойчиновци по подаден  сигнал в РИОСВ – Монтана за нерегламентирано бране на цвят червен божур от лица без издадено разрешително. Извършена е проверка на място, от експерти на РИОСВ – Монтана, съвместно с представител на ПУ – Бойчиновци, към РПУ - Монтана и с присъствието на сигналоподателя. При проверката е установено, че в посочения в сигнала район се извършва бране на червен цвят божур от лица към фирма „НЕЛИ – ЕМИЛ” ООД, гр. Враца, за което са представени необходимите документи - разрешително издадено от ТП на  ДГС Монтана и отпусната квота за 300 кг сухо тегло за цвят червен божур. Лица извършващи нерегламентирано бране на цвят божур, без разрешителни, както и други дейности в разрез с изискванията на Закона за лечебните растения не са констатирани.
 Проверени са 15 броя пункове за изкупуване на охлюви.  При проверките не са констатирани нарушения. 
        Химикали

        През месец май е извършена проверка на  „Видекс” АД, гр. София – завод „Миджур” с. Горни Лом, общ. Чупрене за производство на взривни материали за граждански цели за изпълнение на условията в разрешително за експлоатация на обекта, определен с висок рисков потенциал съгласно чл. 104 от ЗООС. Проверката е извършена съвместно с представител на ОУ ПБЗН – Видин и община Чупрене. При проверката се констатира, че се изпълняват условията в разрешителното за експлоатация. Изпълнени са предписанията дадени в протокол от предишната проверка.
Кратко обобщение по отношение на ефект спрямо околната среда, бизнеса и обществеността.

    През месец май в Информационния център на РИОСВ – Монтана се проведе работна среща на тема „Прилагане на Наредба № 2/22.01.2013 г. за реда и образците, по които се представя информация за дейностите по отпадъците, както и реда за водене на публични регистри”. В нея взеха участие представители на фирми на територията на РИОСВ – Монтана, които имат документи по ЗУО за третиране на отпадъци.
